

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 20 / 06 / 2014

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.: 24003

Δ/νση : Λ. Μεσογείων 415-417

T.K. 15343

Τηλ : 213 2004501

Φαξ. : 213 2004531

E-mail: [dimosagiasparaskevis@agiaparaskevi.gr](mailto:dimosagiasparaskevis@agiaparaskevi.gr)

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΕΡΓΩΝ ΥΠΟΔΟΜΗΣ

Πληροφορίες : Γ. Παπαγεωργίου

Τηλ : 2132004564

Φαξ. : 2132004513

E-mail: g.papageorgiou@agiaparaskevi.gr

ΠΡΟΣ: κ.κ. Πρόεδρο και Μέλη Δημοτικού Συμβουλίου

ΘΕΜΑ: Λήψη απόφασης για χορήγηση οριακής προθεσμίας περαίωσης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» (MIS 448826)

Α. ΙΣΤΟΡΙΚΟ ΕΡΓΟΥ

Η μελέτη με τίτλο «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» συντάχθηκε για την κατασκευή του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ», από τους μελετητές Δημήτριο Ζέρβα Αρχιτέκτονα Μηχανικό, Νέστορα Μαυρόπουλο Μηχανολόγο Μηχανικό και Ελένη Μεντέ γεωπόνο, ελέγχθηκε και θεωρήθηκε από τη Δ/νση Τεχνικών Υπηρεσιών του Δήμου και εγκρίθηκε με τις υπ’ άριθ.106/2012 και 181/2012 αποφάσεις του Δημοτικού Συμβουλίου.

Με την υπ’ αριθ. 255/2012 απόφαση του Δημοτικού Συμβουλίου παραλείφθηκε οριστικά η ανωτέρω μελέτη.

Με την με αριθμό 142/2012 απόφαση της Οικονομικής Επιτροπής καταρτίσθηκαν οι όροι δημοπράτησης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» προϋπολογισμού 1.533.855,00 ΕΥΡΩ συμπεριλαμβανομένου ΦΠΑ 23%.

Με την με αριθμό 170/2012 απόφαση της Οικονομικής Επιτροπής εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην ΚΟΙΝΟΠΡΑΞΙΑ ΤΕΧΝΟΤΡΟΠΟΣ ΑΤΕ - ΑΝΘΟΥΛΗΣ ΦΟΙΛΟΠ.ΓΕΩΡΓΙΟΣ και ανακηρύχτηκε μειοδότης με μέση προσφερθείσα έκπτωση 41,72 %, και με την οποία επίσης εξουσιοδοτήθηκε ο Δήμαρχος για την υπογραφή του οικείου συμφωνητικού.

Με το υπ’ αριθ. πρωτ. 32844/19-09-2012 έγγραφο του Δήμου Αγίας Παρασκευής, διαβιβάστηκε η ως άνω απόφαση της Οικονομικής Επιτροπής του Δήμου Αγίας Παρασκευής στην Αποκεντρωμένη Διοίκηση Αττικής.

Με την υπ’ αριθ. πρωτ. 43380/38480/27-11-2012 απόφαση του Γενικού Γραμματέα της Αποκεντρωμένης Διοίκησης Αττικής, εγκρίθηκε η ως άνω απόφαση της Οικονομικής Επιτροπής.

Με την με αριθμό 4/2013 απόφαση της Οικονομικής Επιτροπής εγκρίθηκαν τα επικαιροποιημένα δικαιολογητικά και εκλήθη ο Ανάδοχος για την υπογραφή της σύμβασης.

Με το υπ’ αριθ. πρωτ. 2360/22-01-2013 έγγραφο του Δήμου Αγίας Παρασκευής, κοινοποιήθηκαν οι υπ΄αρ.170/2012 και 4/2013 αποφάσεις της Οικονομικής Επιτροπής στον Ανάδοχο και εκλήθη ο τελευταίος να προσέλθει στο Δημοτικό κατάστημα για την υπογραφή της εργολαβικής σύμβασης.

Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7334.04 του προϋπολογισμού του Οικ. Έτους 2013.

Το έργο εκτελείται βάσει της υπ’ αριθμ. 8551/06-03-2013 σύμβασης ποσού 909.052.87€ συμπεριλαμβανομένου ΦΠΑ 23% .

Η συμβατική προθεσμία περαίωσης του έργου είναι στις 06-01-2014.

Με την υπ’ αριθ. πρωτ 996/19-07-2013 απόφαση Υπουργού Εσωτερικών , εντάχθηκε το έργο στο Επιχειρησιακό Πρόγραμμα «ΑΤΤΙΚΗ», στη ΣΑΕΠ Ε2558 με κωδικό πράξης 2012ΣΕ25580000 και κωδικό ΜIS 448826.

Στις 20/11/2013 συντάχτηκε ο 1ος Ανακεφαλαιωτικός Πίνακας Εργασιών (Α.Π.Ε.) του έργου ο οποίος ανέρχεται στο ποσό των 899.306,07 € με ΦΠΑ.

Με την υπ’ αρ. πρωτ. 2344/26-11-2013 εγκρίθηκε ο 1ος ΑΠΕ από τον ενδιάμεσο φορέα διαχείρισης ΕΕΤΑΑ ΑΕ.

Με την υπ’ αριθ. 380/2013 απόφαση του Δημοτικού Συμβουλίου εγκρίθηκε ο 1ος ΑΠΕ του εν θέματι έργου με τον οποίο το συνολικό ποσό της σύμβασης ανέρχεται σε 899.306,07 € με ΦΠΑ .

Με την με αριθμό 395/2013 Απόφαση του Δημοτικού Συμβουλίου εγκρίθηκε παράταση προθεσμίας περαίωσης των εργασιών του έργου μέχρι την 14-02-2014.

Με την υπ’ αριθ. 62/2014 απόφαση του Δημοτικού Συμβουλίου εγκρίθηκε παράταση της προθεσμίας περαίωσης του έργου έως την 21/03/2014.

Με την υπ’ αριθ. πρωτ. 631/17-02-2014 δίδεται η σύμφωνη γνώμη για ην αλλαγή των δένδρων από πλατάνια σε Celtis australias από τον ενδιάμεσο φορέα διαχείρισης ΕΕΤΑΑ ΑΕ.

Στις 18/3/2013 συντάχθηκε ο 2ος Ανακεφαλαιωτικός Πίνακας Εργασιών (2ος Α.Π.Ε.) και το 1ο Πρωτόκολλο Κανονισμού Τιμών Μονάδας Νέων Εργασιών (1ο Π.Κ.Τ.Μ.Μ.Ε) του έργου ο οποίος ανέρχεται στο ποσό των 863.476,08 € με ΦΠΑ.

Με την υπ’ αριθ. πρωτ. 1100/26-03-2014 εγκρίθηκε ο 2ος Α.Π.Ε από τον ενδιάμεσο φορέα διαχείρισης ΕΕΤΑΑ ΑΕ.

Με την υπ’ αριθ.136/2014 απόφαση του Δημοτικού Συμβουλίου εγκρίθηκε ο 2ος Α.Π.Ε και το 1ο Π.Κ.Τ.Μ.Ν.Ε. του εν θέματι έργου με τον οποίο το συνολικό ποσό της σύμβασης ανέρχεται σε 863.476,08€ με ΦΠΑ .

Με την υπ’ αριθ.137/2014 απόφαση του Δημοτικού Συμβουλίου εγκρίθηκε παράταση προθεσμίας περαίωσης των εργασιών του έργου μέχρι την 26-04-2014.

Με την υπ’αρ.πρωτ.1531/30-4-2014 δόθηκε η σύμφωνη γνώμη από τον Ενδιάμεσο Φορέα Διαχείρισης Ε.Ε.Τ.Α.Α.ΑΕ. για παράταση της συνολικής προθεσμίας περαίωσης του έργου «με αναθεώρηση» έως και την 12-5-2014 και «χωρίς αναθεώρηση» μέχρι και την 2-6-2014.

Με την υπ’αρ.221/2014 απόφαση του Δημοτικού Συμβουλίου εγκρίθηκε παράταση της συνολικής προθεσμίας περαίωσης του έργου «με αναθεώρηση» έως και την 12-5-2014 και «χωρίς αναθεώρηση» μέχρι και την 2-6-2014.

Β. ΠΑΡΑΤΑΣΗ ΟΡΙΑΚΗΣ ΠΡΟΘΕΣΜΙΑΣ

Από την 13-5-2014 ο ανάδοχος εκτελεί εργασίες «χωρίς αναθεώρηση» καθότι η καθυστέρηση εκτέλεσης των υπολειπόμενων εργασιών οφείλεται σε υπαιτιότητά του.

Οι εργασίες που υπολείπονται για την ολοκλήρωση του έργου είναι οι κατωτέρω εργασίες εξοπλισμού τις οποίες ο ανάδοχος αδυνατεί να εκτελέσει λόγω δικής του υπαιτιότητάς :

Α.Τ.40 Κάδοι απορριμμάτων: τεμάχια 30

Α.Τ.41 Μεταλλικό κιγκλίδωμα πλάτους 1,5 μ :τεμάχια 45

Α.Τ.42 Μεταλλικό κιγκλίδωμα πλάτους 1,0 μ :τεμάχια 100

Α.Τ.43 Πλήρης χαλύβδινη στάση :τεμάχια 6

H.M.40 Ηχείο με δύο μεγάφωνα: τεμάχια 18

Σύμφωνα με την παρ.7 του αρθ.48 του ν.3669/2008

*….Ο ανάδοχος είναι υποχρεωμένος να συνεχίσει την κατασκευή του έργου για επιπλέον της συνολικής προθεσμίας χρονικό διάστημα ίσο προς το ένα τρίτο (1/3) αυτής και πάντως όχι μικρότερο των τριών (3) μηνών (οριακή προθεσμία). Η συνολική προθεσμία υπολογίζεται με βάση την αρχική συμβατική προθεσμία και τις τυχόν παρατάσεις που εγκρίθηκαν ύστερα από σχετικό αίτημα του αναδόχου μέσα στην αρχική συμβατική προθεσμία και δεν οφείλονται σε υπαιτιότητα του.*

Η εν λόγω οριακή προθεσμία υπολογιζόμενη από τις 6-3-2013 μέχρι την 12-5-2014 (συμβατικός χρόνος και παρατάσεις «με αναθεώρηση» ) υπολογίζεται σε 144 ημέρες.

Σύμφωνα με την παρ.8 του αρθ.48 του ν 3669/2008

*…Παράταση της συνολικής προθεσμίας ή των τμηματικών προθεσμιών εγκρίνεται*

*…β) Είτε «χωρίς αναθεώρηση» για το σύνολο ή μέρος των υπολειπόμενων εργασιών , όταν η παράταση κρίνεται σκόπιμη για το συμφέρον του έργου, έστω και αν η καθυστέρηση του συνόλου ή μέρους των υπολειπόμενων εργασιών οφείλεται σε αποκλειστική υπαιτιότητα του αναδόχου του έργου. Σε περίπτωση έγκρισης παράτασης προθεσμίας «χωρίς αναθεώρηση» για το σύνολο των υπολειπόμενων εργασιών ή μιας τμηματικής προθεσμίας του,* ***επιβάλλονται οι σχετικές ποινικές ρήτρες*** *, ανεξάρτητα από την έγκριση της παράτασης.*

O Ανάδοχος δεν έχει έως σήμερα ανταποκριθεί στο από 21-5-2014 υποβληθέν επικαιροποιημένο χρονοδιάγραμμα

Παρακαλούμε σύμφωνα με τα προηγούμενα , για το συμφέρον του έργου, για την λήψη απόφασης για την χορήγηση οριακής προθεσμίας περαίωσης του έργου **«ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» (MIS 448826),** κατά 144 ημέρες, δηλαδή μέχρι και την 02-11-2014 χωρίς να δικαιούται ο Ανάδοχος καμία άλλη αποζημίωση, με ταυτόχρονη επιβολή των σχετικών ποινικών ρητρών, όπως αναφέρεται στην παρ.8β του αρθ.48 του ν.3669/2008 .

Συνημμένα:

Σύμφωνη γνώμη ΕΕΤΑΑ ΑΕ

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

**ΑΚΡΙΒΕΣ ΑΝΤΙΓΡΑΦΟ**

ΑΓΙΑ ΠΑΡΑΣΚΕΥΗ

Ο ΠΡΟΪΣΤΑΜΕΝΟΣ

ΑΡΓΥΡΗΣ ΜΑΥΡΟΜΑΡΑΣ

ΠΟΛΙΤΙΚΟΣ ΜΗΧΑΝΙΚΟΣ/ Π.Ε./Β’.